PIELIKUMS

Liepājas pilsētas domes 2020.gada

12.novembra lēmumam Nr.581/17

**VIENOŠANĀS**

Par grozījumiem 2020.gada 31.janvāra deleģēšanas līgumā

Liepājā 2020.gada \_\_\_\_\_.\_\_\_\_\_\_\_\_\_\_\_\_

**Liepājas pilsētas pašvaldība** (turpmāk - Pašvaldība) Liepājas pilsētas domes priekšsēdētāja vietnieka stratēģiskās plānošanas jautājumos Ulda Seska personā, kurš rīkojas uz Liepājas pilsētas domes 2020.gada 12.novembra lēmuma Nr.581/17 "Par grozījumiem deleģēšanas līgumā ar SIA "LIEPĀJAS REĢIONA TŪRISMA INFORMĀCIJAS BIROJS"" pamata, no vienas puses un

**SIA** **"LIEPĀJAS REĢIONA TŪRISMA INFORMĀCIJAS BIROJS"**, vienotais reģistrācijas Nr.40003302839, (turpmāk - Pilnvarotā persona) tās valdes locekles Intas Šoriņas personā, kura rīkojas uz statūtu pamata un ir tiesīga pārstāvēt kapitālsabiedrību, no otras puses (abi kopā turpmāk - Līdzēji), pamatojoties uz Liepājas pilsētas domes 2020.gada 12.novembra lēmumu Nr.581/17 un 2020.gada 31.janvāra deleģēšanas līguma 7.3.punktu, noslēdz šādu vienošanos.

1. Līdzēji vienojas izdarīt 2020.gada 31.janvāra deleģēšanas līgumā (turpmāk - līgums) šādus grozījumus:

1.1. izteikt līguma 5.7.1.apakšpunktu jaunā redakcijā:

"5.7.1. ar dažādām mārketinga aktivitātēm piesaistīto Liepājā nakšņojošo tūristu skaits - vismaz 50 500 tūristi";

1.2. izteikt līguma 5.7.2.apakšpunktu jaunā redakcijā:

"5.7.2. apkalpoto personu Tūrisma informācijas birojā skaits - vismaz 11 500 tūristi";

1.3. svītrot līguma 5.7.7.apakšpunktu;

1.4. izteikt līguma 5.7.8.apakšpunktu jaunā redakcijā:

"5.7.8. rīkot tradicionālo Tvīda braucienu 2020.gadā, ja valstī noteiktie epidemioloģiskās drošības pasākumi un noteiktie ierobežojumi to pieļauj";

1.5. aizstāt līguma 5.7.10.apakšpunktā skaitli "140" ar skaitli "60".

1. Līdzēji vienojas, ka Pilnvarotajai personai piešķirtais finansējums netiek samazināts, bet tas var tikt novirzīts Covid-19 infekcijas ierobežošanas pasākumu īstenošanai vai pandēmijas radīto seku zaudējumu segšanai.
2. Pārējie līguma nosacījumi ar šo vienošanos netiek grozīti.
3. Vienošanās stājas spēkā pēc tās abpusējas parakstīšanas par spēkā stāšanās dienu, atzīstot vēlāko parakstīšanas datumu.
4. Vienošanās sagatavota 2 (divos) eksemplāros ar vienādu juridisko spēku, atrodas glabāšanas pa vienam eksemplāram pie katra līdzēja.

|  |  |
| --- | --- |
| **Pašvaldība:** | **Pilnvarotā persona** |
|  |  |
| **Liepājas pilsētas pašvaldība**  Reģ. Nr. 40900016437  Juridiskā adrese:  Rožu iela 6, Liepāja, LV- 3401  e-pasts: pasts@liepaja.lv  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  U.Sesks | **SIA "LIEPĀJAS REĢIONA TŪRISMA INFORMĀCIJAS BIROJS"**  Reģ. Nr. 40003052786  Juridiskā adrese:  Rožu laukums 5/6, Liepāja, LV- 3401  e-pasts: info@liepaja.travel  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  I.Šoriņa |